Blaze7451/Wiki-th-20250601 huggingface dataset:
พระเจ้าอูซะนาที่ 2 แห่งปี้นยะ

พระเจ้าอูซะนาที่ 2 (ဥဇနာ, 1324/25-กันยายน 1364) กษัตริย์แห่ง ปี้นยะ เป็นเวลา 3 เดือนใน ค.ศ. 1364 พระองค์เป็นเพียงกษัตริย์ธรรมดาและไม่มีพระราชอำนาจใด ๆ ในการต้านทานการโจมตีจากเมืองมาว ทางตอนเหนือ รัฐฉาน พระองค์ถูกโค่นล้มในเดือนกันยายน ค.ศ. 1364 โดย ตะโดมินพญา แห่ง ซะไกง์

**พระราชประวัติ**
พระเจ้าอูซะนาที่ 2 เป็นพระราชโอรสองค์ใหญ่ของ พระนางอตุลจันทาเทวีแห่งปี้นยะ กับ เจ้าชายจะซวา แห่งปีนแล พระองค์ประสูติ  ค.ศ. 1324/25 เป็นพระราชนัดดาของ พระเจ้าสีหตู แห่ง มยีนไซง์-ปี้นยะ และ พระเจ้ากะยอชวาแห่งพุกาม ทำให้พระองค์สืบสายราชวงศ์จากทั้ง อาณาจักรปี้นยะ และ อาณาจักรพุกาม พระองค์มีพระอนุชาและพระขนิษฐาร่วมพระมารดา 5 พระองค์ (พระอนุชา 2 พระองค์ พระขนิษฐา 3 พระองค์) และต่างพระมารดาอีก 2 พระองค์พระองค์เจริญพระชนม์ที่ปีนแลแต่ย้ายไปปี้นยะอันเป็นราชธานีของอาณาจักรพร้อมกับพระราชวงศ์ใน ค.ศ. 1344 เมื่อพระราชบิดากลายเป็นผู้ปกครองแบบไร้ข้อโต้แย้งของอาณาจักรปี้นยะ
แม้ว่าพระองค์จะเป็นพระราชโอรสองค์ใหญ่ พระเจ้าอูซะนากลับมีพระชนม์อยู่ในเงาของพระอนุชา องค์กษัตริย์เลือกพระราชโอรสองค์รองของพระองค์ จะซวาผู้เยาว์ เป็น ทายาทผู้มีสิทธิโดยตรง ของพระองค์ เหตุผลได้ถูกบันทึกไว้ใน มหาราชวงศ์ ฉบับใหม่ ว่าพระองค์อาจอ่อนแอหรือขาพิการ โดยองค์กษัตริย์ถือว่าพระราชโอรสองค์ใหญ่ของพระองค์ไม่เหมาะสมที่จะกลายเป็นกษัตริย์ พระเจ้าอูซะนายังถูกมองข้ามต่อไปเมื่อจะซวาผู้เยาว์กลายเป็นกษัตริย์ใน ค.ศ. 1350 นามว่า พระเจ้าจะซวาที่ 2 และพระอนุชาองค์เล็กของทั้งสองพระองค์ นะระตู ถูกกำหนดให้เป็น ทายาทโดยสันนิษฐาน แซงหน้าพระเจ้าอูซะนา โดยพระเจ้าจะซวาที่ 2 ไม่มีพระราชโอรส

**รัชสมัย**
ไม่ชัดเจนว่าสถานะของเจ้าชายอูซะนาเปลี่ยนไปหรือไม่ เมื่อเจ้าชายนะระตูกลายเป็นกษัตริย์ใน ค.ศ. 1359 แต่เจ้าชายอูซะนาก็ได้เป็นกษัตริย์ในอีก 5 ปีต่อมา ในเดือนพฤษภาคม ค.ศ. 1364 ผู้บุกรุกจากเมืองมาวตอนเหนือของ รัฐฉาน ได้ขับไล่ปี้นยะและคุมตัวพระเจ้านะระตูพร้อมกับปล้นสะดม ในเดือนถัดมาราชสำนักได้เลือกเจ้าชายอูซะนาเป็นกษัตริย์ กษัตริย์องค์ใหม่คือพระเจ้าอูซะนาที่สองยกน้องสะใภ้ พระนางซอโอมมา ซึ่งเป็นพระมเหสีของ พระเจ้าจะซวาที่ 2 และ พระเจ้านรตู่ ขึ้นเป็นพระอัครมเหสีของพระองค์ พระองค์ได้อภิเษกกับ พระนางซอซะละ ด้วย
พระเจ้าอูซะนาที่ 2 เป็นเพียงกษัตริย์แต่ในนาม พระองค์มีพระราชอํานาจเพียงเล็กน้อยแม้ในเขตเมืองหลวง การจู่โจมของ เมืองมาว รัฐฉาน ทำให้พม่าตอนกลางทั้งหมดรวมถึงอาณาจักรที่อยู่ใกล้เคียงของปี้นยะ อาณาจักรซะไกง์ ถูกโจมตี ตะโดมินพญา ผู้ปกครองคนใหม่ได้เข้ามามีอำนาจที่ ซะไกง์ เช่นเดียวกับที่ ปี้นยะ เนื่องจากทั้งปี้นยะ และ ซะไกง์ เป็นกลุ่มเมืองของราชวงศ์มยีนไซง์ ซึ่งพระเจ้าอูซะนาที่ 2 และ พระเจ้าตะโดมินพญา มีความสัมพันธ์กัน โดยพระเจ้าตะโดมินพญาเป็นลูกพี่ลูกน้องกับพระเจ้าอูซะนาที่ 2 พระเจ้าตะโดมินพญาซึ่งพิสูจน์แล้วว่าเป็นผู้นำที่มีพระปรีชาสามารถและรวมอำนาจของพระองค์ที่ ซะไกง์ ได้อย่างรวดเร็ว ในเดือนกันยายน ค.ศ. 1364 พระเจ้าตะโดมินพญาและกองทัพของพระองค์ข้าม แม่น้ำอิรวดี และยึดปี้นยะได้โดยไม่มีการต่อสู้ กษัตริย์องค์ใหม่สั่งสำเร็จโทษพระเจ้าอูซะนาที่ 2

**อ้างอิง**
หมวดหมู่:บุคคลที่เสียชีวิตในปี พ.ศ. 1907
หมวดหมู่:บุคคลที่เกิดในคริสต์ทศวรรษ 1320
หมวดหมู่:พระมหากษัตริย์พม่า
แม่แบบ:เสนอตรวจสอบผู้ใช้

__NOTOC__
การเสนอ ผู้ใช้: เป็น{ผู้ตรวจสอบผู้ใช้} เสนอเมื่อ 
ร่วมแสดงความคิดเห็น อย่าลืมลงชื่อด้วยการใส่เครื่องหมาย  ต่อท้าย และใช้แม่แบบ- สนับสนุน แล้วตามด้วยข้อความ สำหรับความคิดเห็นที่ต้องการสนับสนุนให้เป็นผู้ตรวจสอบผู้ใช้- เป็นกลาง แล้วตามด้วยข้อความ สำหรับความคิดเห็นที่เป็นกลาง- คัดค้าน แล้วตามด้วยข้อความ สำหรับความคิดเห็นที่ต้องการคัดค้านการเป็นผู้ตรวจสอบผู้ใช้
----
ตามข้อกำหนดของนโยบายการตรวจสอบผู้ใช้ซึ่งมีผลในทุกโครงการของวิกิมีเดีย ผู้ถูกเสนอชื่อจะต้อง- ได้รับความเห็นชอบจากชุมชนไม่น้อยกว่าร้อยละ 70–80 - มีผู้ลงคะแนนไม่น้อยกว่า 25–30 คน 
----
วิกิพีเดีย:เสนอชื่อเพื่อเป็นผู้ตรวจสอบผู้ใช้/แม่พิมพ์

เหตุผลในการเสนอ: 

**คำถามต่อผู้ถูกเสนอชื่อ**
#
#

**สนับสนุน**
#
#

**เป็นกลาง**
#
#

**คัดค้าน**
#
#

**ความเห็นอื่น**
#
#
วิกิพีเดีย:สภากาแฟ/อภิปราย/เสนอชื่อเพื่อเป็นผู้ตรวจสอบผู้ใช้/G(x)

เหตุผลในการเสนอ: คุณ G(x) เป็นอดีตผู้ดูแลระบบซึ่งเคยมีผลงานด้านนโยบายและแนวปฏิบัติสำคัญของวิกิพีเดีย เช่น การอนุญาโตตุลาการ หรือแม้แต่การตรวจสอบผู้ใช้ก็เป็นหนึ่งในผลงานของคุณ G(x) ที่ริเริ่มมาตั้งแต่อดีต อีกทั้งยังมีส่วนร่วมในการตรวจสอบบทความ ช่วยเหลือผู้ใช้ ให้ความเห็นสำคัญในการอภิปราย และเข้าร่วมโครงการต่าง ๆ ที่เกี่ยวข้องกับวิกิพีเดียและ Wikimedia Thailand ทั้งในนาม นิรนาม และนอกอินเทอร์เน็ต ปัจจุบันคุณ G(x) ได้กลับมามีส่วนร่วมในวิกิพีเดียหลังจากเกษียณไประยะหนึ่งและตอบรับการเสนอชื่อ (m:Special:Diff/19217633) เรียบร้อยแล้วครับ --Geonuch (คุย) 20:56, 24 กรกฎาคม 2562 (ICT)

**สนับสนุน**
#  ไม่มีประวัติใช้เครื่องมือในทางที่ผิดครับ --Wedjet (คุย) 21:01, 24 กรกฎาคม 2562 (ICT)
#  มีประสบการณ์เคยเป็นผู้ดูแล สนับสนุนครับ --JMKTIN (คุย) 21:37, 24 กรกฎาคม 2562 (ICT)
#  มีประสบการณ์อีกทั้งยังเป็นผู้ริเริ่ม สนับสนุนครับ --Slentee (คุย) 18:30, 25 กรกฎาคม 2562 (ICT)

**คัดค้าน**
#  ขอไม่ออกความเห็น --Tvcccp  (cn:Yesona)  (Talk)  20:21, 25 กรกฎาคม 2562 (ICT)

**การถอนตัวจากการเสนอชื่อ**
นอกจากการถอนการเสนอชื่อผู้ดูแลระบบของตนเองโดยให้เหตุผลว่า
หลังจากวันที่ดังกล่าว ผมเพิ่งได้ทราบถึงกรณีการแบนผู้ใช้ Fram ในวิกิพีเดียภาษาอังกฤษเป็นเวลา 1 ปีโดยมูลนิธิวิกิมีเดีย มูลนิธิวิกิพีเดียให้เหตุผลในการแบนผู้ใช้ดังกล่าว (ซึ่งเป็นผู้ดูแลระบบ) ว่าเนื่องจากมีผู้ใช้รายหนึ่งได้ร้องเรียนไปถึงพฤติการณ์ที่มีลักษณะเป็นการจับผิดการกระทำของผู้ใช้ และแม้ว่าจะได้มีการเตือนการกระทำไปยังผู้ใช้ดังกล่าว ก็พบว่ายังไม่มีการยุติพฤติกรรม แม้ว่าหลักฐานบางส่วนและกระบวนพิจารณาจะเป็นกระบวนพิจารณาที่ไม่สามารถเปิดเผยในกระบวนการวิกิพีเดียได้ แต่การแบนผู้ดูแลระบบเช่นนี้โดยไม่มีการขอความเห็นจากประชาคมหรือคณะอนุญาโตตุลาการของวิกิพีเดียภาษาอังกฤษเป็นการใช้อำนาจซึ่งเกินกว่าอำนาจที่มูลนิธิวิกิมีเดียพึงใช้ในกรณีที่มีความจำเป็นเป็นอย่างยิ่ง (การคุ้มครองเด็ก การทำอัตวินิบาตกรรม การทำร้ายร่างกาย และประเด็นทางกฎหมายอื่น ๆ)
ผมมีความกังวลว่าการแบนผู้ใช้โดยมูลนิธิเช่นนี้เป็นการลดทอนอำนาจและความเชื่อมั่นของประชาคมวิกิพีเดียในภาษาต่าง ๆ และแสดงให้เห็นถึงการเข้ามาแทรกแซงกระบวนการภายในประชาคมโดยไม่มีเหตุอันควร ประกอบกับอีกทั้งการที่ผมเป็นความกับผู้ใช้รายอื่นในลักษณะทำนองเดียวกับที่ผู้ใช้ Fram มีกับผู้ใช้อื่นในวิกิพีเดียภาษาอังกฤษ ผมจึงมีความกังวลว่าหากผู้ที่เป็นความร้องเรียนไปยังมูลนิธิวิกิมีเดียให้ตรวจสอบการกระทำของผม (ไม่ว่าจะทั้งในการแก้ไขหรือในการใช้เครื่องมือก็ดี) ย่อมมีความเป็นไปได้ที่มูลนิธิวิกิมีเดียจะใช้วิจารณญาณในการห้ามไม่ให้ผมมีส่วนร่วมกับประชาคมอีก ครั้นหากผมจะหาหลักฐานหรือข้อสนับสนุนเพื่อชี้แจงการกระทำของผม ก็ย่อมเป็นการกระทำที่เสียเวลาและไม่เป็นประโยชน์กับสุขภาพและภาระงานอื่น ๆ ของผมเอง ผมจึงพิจารณาแล้วเห็นว่าผมสมควรถอนการเสนอชื่อเป็นผู้ตรวจสอบผู้ใช้ครับ แม้ว่าก่อนหน้านี้ผมจะได้ตอบรับไว้ในเบื้องต้นก็ตาม ขอบคุณครับ --G(x) (คุย) 12:05, 26 กรกฎาคม 2562 (ICT)
เทรบูเชต

มุมมองด้านข้างของเทรบูเชตแบบน้ำหนักถ่วง
เทรบูเชต (trebuchet; trébuchet) เป็นแคทะพัลต์ (catapult) ประเภทหนึ่งp=41 ที่ใช้แขนเหวี่ยงเพื่อโยนวัตถุ เป็นเครื่องยนต์การล้อม (siege engine) ทรงพลังที่พบทั่วไปก่อนการมาถึงของดินปืน
มีเทรบูเชตสองชนิดหลัก ชนิดแรกเป็นเทรบูเชตเสียดทาน หรือแมนกะเนล (mangonel) ซึ่งใช้แรงมนุษย์ในการเหวี่ยงแขน ปรากฏครั้งแรกในประเทศจีนในศตวรรษที่ 4 ก่อนคริสตกาล ต่อมาพวกอาวาร์นำไปเผยแพร่ทางตะวันตก จักรวรรดิไบแซนไทน์รับเทคโนโลยีดังกล่าวในปลายคริสต์ศตวรรษที่ 6 และประเทศเพื่อนบ้านในศตวรรษต่อ ๆ มา
อีกชนิดหนึ่งได้แก่ เทรบูเชตน้ำหนักถ่วง หรือเรียก เทรบูเชตสมดุล ซึ่งมีในภายหลังและมักมขนาดใหญ่กว่า ใช้น้ำหนักถ่วงเพื่อเหวี่ยงแขน ปรากฏขึ้นครั้งแรกในโลกคริสเตียนและมุสลิมแถบเมดิเตอร์เรเนียนในคริสต์ศตวรรษที่ 12 และมองโกลนำกลับไปเผยแพร่ในจีนในคริสต์ศตวรรษที่ 13 

**อ้างอิง**

**บรรณานุกรม**
หมวดหมู่:ปืนใหญ่
หมวดหมู่:สิ่งประดิษฐ์ของจีน
หมวดหมู่:ปืนใหญ่ยุคกลาง
หมวดหมู่:ราชวงศ์ซ่ง
แคทะพัลต์

แผนภาพพื้นฐานของแคทะพัลต์
แคทะพัลต์ (catapult) เป็นอุปกรณ์วิถีศาสตร์ที่ใช้ยิงวัตถุเป็นระยะทางไกล ๆ โดยไม่ต้องอาศัยอุปกรณ์ระเบิด โดยเฉพาะอย่างยิ่งเครื่องยนต์ล้อม (siege engine) ในยุคโบราณและยุคกลางหลายชนิด ในการใช้นับแต่โบราณกาล แคทะพัลต์ได้รับการพิสูจน์แล้วว่าเป็นกลไกที่ทรงประสิทธิภาพมากที่สุดอย่างหนึ่งในยามสงคราม ในสมัยใหม่ คำนี้ใช้กับอุปกรณ์ตั้งแต่อุปกรณ์มือถือ (เรียก "หนังสติ๊ก") ไปจนถึงกลไกสำหรับการปล่อยอากาศยานจากเรือ
แคทะพัลต์แรกสุดมีอายุอย่างน้อยถึงศตวรรษที่ 4 ก่อนคริสตกาลด้วยการประดิษฐ์แมนกะเนลในจีนโบราณ ซึ่งเป็นเทรบูเชตเสียดทานและแคทะพัลต์ชนิดหนึ่ง มีระบุว่าพระเจ้าอชาตศัตรูแห่งแคว้นมคธทรงใช้อาวุธดังกล่าวครั้งแรก ๆ ในการณรงค์ต่อพวกลิจฉวี แคทะพัลต์กรีกสมัยแรกถือกำเนิดขึ้นเมื่อราวศตวรรษที่ 1 ก่อนคริสตกาล

**อ้างอิง**
หมวดหมู่:อาวุธโพรเจกไทล์
ท่าช้อน

ท่าช้อนในการร่วมเพศ
ท่าช้อน(spooning) คือท่วงท่าของกิจกรรมทางเพศและเทคนิคการโอบกอด ชื่อนี้มีต้นกำเนิดมาจากวิธีที่ช้อนสองคันจะถูกวางชิดติดกัน โดยอยู่ในตำแหน่งแนวตั้งกับถ้วยชาม ท่าช้อนเป็นท่วงท่าการร่วมเพศที่เป็นรูปแบบของท่วงท่าที่เข้าจากทางด้านหลัง นอกจากท่าอื่นๆอย่างท่าหมา ท่าช้อนนั้นได้ถูกเรียกว่าเป็นหนึ่งในสี่ท่วงท่าร่วมเพศที่เป็นพื้นฐาน

**อ้างอิง**
หมวดหมู่:ท่วงท่าเพศสัมพันธ์
เมแกน ราพิโน

เมแกน แอนนา ราพิโน (Megan Anna Rapinoe; oʊ) เป็นนักฟุตบอลหญิงชาวอเมริกัน ซึ่งปัจจุบันเป็นกัปตันของสโมสรเรนในเนชันแนลวีเมนส์ซอกเกอร์ลีกของสหรัฐ โดยราพิโนเล่นในตำแหน่งกองกลางและปีก เธอมีส่วนสำคัญให้ทีมชาติสหรัฐชนะเลิศในการแข่งขันฟุตบอลโลกหญิงในปี 2015 และ 2019 เหรียญทองในการแข่งขันโอลิมปิกฤดูร้อน 2016ที่กรุงลอนดอน และรองชนะเลิศฟุตบอลโลกหญิง 2011 นับตั้งแต่ปี 2018 เธอดำรงตำแหน่งกัปตันทีมชาติสหรัฐร่วมกับคาร์ลี ลอยด์และอเล็กซ์ มอร์แกน
ราพิโนเป็นที่รู้จักในวงการฟุตบอลสากลว่าเป็นผู้เล่นที่มีลูกเล่นเหนือชั้น และการครอสบอลของเธอที่แม่นยำทำให้แอบบี วอมแบชทำประตูตีเสมอบราซิลได้ในนาทีที่ 122 ในรอบก่อนรองชนะเลิศก่อนที่จะชนะด้วยการดวลลูกโทษ นอกจากนี้เธอยังเป็นนักฟุตบอลคนแรก (จากทั้งสองเพศ) ที่ทำประตูได้จากการเตะมุมในการแข่งขันกีฬาโอลิมปิก
นอกเหนือจากวงการฟุตบอลแล้ว ราพิโนยังสนับสนุนองค์กรที่เกี่ยวข้องกับกลุ่มบุคคลที่มีความหลากหลายทางเพศหลายองค์กรในสหรัฐ รวมทั้ง Gay, Lesbian & Straight Education Network (GLSEN) และ Athlete Ally ในปี 2019 เธอร่วมก่อตั้งแบรนด์ไลฟ์สไตล์ที่เป็นกลางทางเพศ re-inc กันนักกีฬาคนอื่นๆได้แก่ Christen Press, Tobin Heath, และ Meghan Klingenberg.
ในปี 2020 ไทม์ให้ราพิโนเป็นหนึ่งใน 100 คนที่มีอิทธิพลมากที่สุดในโลก

**อ้างอิง**

**แหล่งข้อมูลอื่น**
212337
*megan-rapinoe/76123- U.S. Soccer player profile- Olympique Lyonnais player profile fr- Chicago Red Stars player profile- Seattle Sounders Women player profile
*4586488
หมวดหมู่:นักฟุตบอลหญิงทีมชาติสหรัฐ
หมวดหมู่:นักฟุตบอลหญิงชาวอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:นักฟุตบอลที่มีความหลากหลายทางเพศ
หมวดหมู่:ผู้เล่นในฟุตบอลโลกหญิง 2019
หมวดหมู่:ผู้เล่นในฟุตบอลโลกหญิง 2023
หมวดหมู่:กองกลางฟุตบอล
หมวดหมู่:ผู้เล่นในชุดชนะเลิศฟุตบอลโลกหญิง
หมวดหมู่:นักกีฬาชาวอเมริกันที่มีความหลากหลายทางเพศ
หมวดหมู่:หญิงรักร่วมเพศชาวอเมริกัน
เหตุไฟฟ้าดับในประเทศเวเนซุเอลา พ.ศ. 2562

แผนที่ประเทศเวเนซุเอลาแสดงแสงสว่างในคืนวันที่ 7 มีนาคม และคืนวันที่ 8 มีนาคม พ.ศ. 2562
เหตุไฟฟ้าดับทั่วประเทศเวเนซุเอลา (ซึ่งยังคงเกิดซ้ำ) เริ่มขึ้นในเดือนมีนาคม พ.ศ. 2562 รัฐบาลนิโกลัส มาดูโร ระบุว่าการขาดแคลนกระแสไฟฟ้าเกิดจากการก่อวินาศกรรมต่อระบบผลิตและจ่ายกระแสไฟฟ้าของประเทศ ในขณะที่ผู้เชี่ยวชาญและข้อมูลจากกอร์โปเอเลก (บรรษัทผลิตไฟฟ้าของรัฐ) ระบุว่าเกิดจากการขาดการบำรุงรักษา การทุจริตในพื้นที่ และการขาดความเชี่ยวชาญด้านเทคนิคซึ่งเป็นผลมาจากภาวะสมองไหลจากวิกฤตการณ์ผู้ย้ายถิ่นเวเนซุเอลา and * quote= Expertos aseguran que el sistema de El Guri se creó antes de que existiera Internet, por lo que no depende de dicho tipo de conexiones para funcionar.   as analyzed at * url-status= dead  ตั้งแต่เดือนมีนาคมเป็นต้นมา ได้เกิดเหตุกระแสไฟฟ้าขัดข้องทั่วประเทศแล้วหลายครั้ง
เหตุไฟฟ้าดับเป็นวงกว้างครั้งแรกเกิดขึ้นเมื่อเวลา 16:56 น. ของวันที่ 7 มีนาคม พ.ศ. 2562 ตามเวลาท้องถิ่น (03:56 น. ของวันที่ 8 มีนาคม ตามเวลาในไทย) กินเวลาจนถึงวันที่ 14 มีนาคม เมื่อกระแสไฟฟ้ากลับเข้าสู่ระบบในพื้นที่ส่วนใหญ่ของประเทศ นับว่าเป็นเหตุไฟฟ้าดับครั้งใหญ่ที่สุดในประวัติศาสตร์เวเนซุเอลา โดยส่งผลกระทบต่อภาคการผลิตไฟฟ้าในเกือบทุกรัฐของประเทศ เช่นเดียวกับในรัฐโรไรมาของบราซิลซึ่งอยู่ติดกัน ก่อให้เกิดปัญหาร้ายแรงในโรงพยาบาลและคลินิก อุตสาหกรรม การขนส่ง และการประปา และส่งผลให้มีผู้เสียชีวิตอย่างน้อย 43 คน ในวันที่ 12 มีนาคม พื้นที่บางส่วนของประเทศเริ่มกลับมามีไฟฟ้าใช้ แต่กรุงการากัสยังคงมีไฟฟ้าใช้เพียงบางส่วน และภาคตะวันตกแถบชายแดนโคลอมเบียยังตกอยู่ในความมืด กระแสไฟฟ้าในบางพื้นที่ยังคงขัดข้องต่ออีกหลายวันหลังจากวันที่ 14 มีนาคม
ประมาณ 14–16 รัฐ จาก 24 รัฐและเขตเมืองหลวงของเวเนซุเอลาตกอยู่ในความมืดอีกครั้งตั้งแต่วันที่ 25 มีนาคม ต่อเนื่องไปจนถึงวันที่ 28 มีนาคม มีผู้ป่วยเสียชีวิตอย่างน้อยสี่คนเนื่องจากโรงพยาบาลขาดไฟฟ้าใช้เป็นเวลาสามวัน ไฟฟ้าดับอีกครั้งในช่วงเย็นของวันที่ 29 มีนาคม ตามมาด้วยเหตุไฟฟ้าดับอีกครั้งในอีก 24 ชั่วโมงถัดมา ตลอดเดือนมีนาคม เวเนซุเอลาประสบปัญหาไฟฟ้าดับรวมเป็นเวลาอย่างน้อย 10 วัน
ปัญหากระแสไฟฟ้าขัดข้องที่ยืดเยื้อทำให้วิกฤตการณ์ในเวเนซุเอลาเลวร้ายลงอีก และ "ซ้ำเติมความยากลำบากของชาวเวเนซุเอลา โดยตัดขาดน้ำประปาและทำให้โรงพยาบาลและสนามบินตกอยู่ในความมืดมิด" ในวันที่ 31 มีนาคม มาดูโรประกาศแผนปันส่วนกระแสไฟฟ้าเป็นเวลา 30 วัน ส่วนฮวน กวยโด ประกาศว่าญี่ปุ่นพร้อมที่จะลงทุนในเวเนซุเอลาเพื่อช่วยแก้ปัญหากระแสไฟฟ้าขัดข้อง
เหตุไฟฟ้าดับครั้งใหญ่ในเวเนซุเอลาเกิดขึ้นอีกครั้งในช่วงเย็นของวันที่ 22 กรกฎาคม โดยส่งผลกระทบถึง 19 รัฐ เน็ตบล็อกส์ (องค์การนอกภาครัฐ) ชี้ว่าเหลือเพียงร้อยละ 6 ของระบบโทรคมนาคมของประเทศที่ยังคงทำงานอยู่ รายการถ่ายทอดทางโทรทัศน์ของรัฐ (ซึ่งตามปกติไม่เคยหยุด) งดออกอากาศชั่วคราว การขนส่งทางรถไฟใต้ดินได้รับผลกระทบในช่วงเวลาเร่งด่วนเช่นกัน ทางการสั่งหยุดงานและหยุดเรียนในวันรุ่งขี้น ฝ่ายบริหารของมาดูโรกล่าวย้ำข้อกล่าวหาที่ว่า "การโจมตีทางแม่เหล็กไฟฟ้า" เป็นตัวการทำให้ไฟฟ้าดับ กระแสไฟฟ้ากลับเข้าสู่ระบบในกรุงการากัสในวันต่อมา

**อ้างอิง**
หมวดหมู่:เหตุไฟฟ้าดับ
หมวดหมู่:ประเทศเวเนซุเอลาใน พ.ศ. 2562
หมวดหมู่:วิกฤตการณ์ในประเทศเวเนซุเอลา
หมวดหมู่:ภัยพิบัติในประเทศเวเนซุเอลา
หมวดหมู่:พลังงานในประเทศเวเนซุเอลา
สงครามพม่า–สยาม

สงครามพม่า–สยาม คือรายการของสงครามการต่อสู้กันระหว่างพม่ากับสยามจากคริสต์ศตวรรษที่ 16 ถึงคริสต์ศตวรรษที่ 19

**ตองอู–อยุธยา**

**โก้นบอง–อยุธยา**

**โก้นบอง–ธนบุรี**

**โก้นบอง–รัตนโกสินทร์**

**ดูเพิ่ม**
 สงครามอังกฤษ-ไทย- สงครามฝรั่งเศส-ไทย (แก้ความกำกวม)- สงครามสยาม-เวียดนาม

**อ้างอิง**
 เชิงอรรถ
บรรณานุกรม-  publisher=SOAS, University of London-  publisher=Government Press, British Burma -  location = London-  editor=Keat Gin Ooi-  editor=Chris Baker -  editor=David Joel Steinberg-  location=Bangkok-  url-status=dead -  isbn=978-0-300-08475-7

หมวดหมู่:สงครามเกี่ยวข้องกับไทย
หมวดหมู่:สงครามเกี่ยวข้องกับอาณาจักรอยุธยา
หมวดหมู่:สงครามเกี่ยวข้องกับอาณาจักรธนบุรี
หมวดหมู่:สงครามเกี่ยวข้องกับอาณาจักรรัตนโกสินทร์
หมวดหมู่:สงครามเกี่ยวข้องกับพม่า
หมวดหมู่:ความสัมพันธ์ทางการทหารไทย–พม่า
หมวดหมู่:สงครามเกี่ยวข้องกับทวีปเอเชีย
หมวดหมู่:ประวัติศาสตร์การทหารของไทย
จังหวัดตองจี

จังหวัดตองจี (တောင်ကြီးခရိုင်; တူၼ်ႈတီး၊ ၸႄႈတွၼ်ႈ), เว้งต้นตี๊ เป็นจังหวัดที่ตั้งอยู่ในรัฐชานของประเทศพม่า ตั้งอยู่ห่างจากเนปยีดอไปทางตะวันตกเฉียงใต้ประมาณ mi จังหวัดมีเนื้อที่ 24,152 ตารางกิโลเมตร และในปี ค.ศ. 2014 มีประชากร 1,701,338 คน สูงจากระดับน้ำทะเล 1,404 เมตร โดยมีเมืองหลักและศูนย์กลางการปกครองคือตองจี 
มีสถานที่ท่องเที่ยวที่มีชื่อเสียงอยู่หลายแห่ง ได้แก่ ทะเลสาบอี้นเล่ และเขตรักษาพันธุ์สัตว์ป่าทะเลสาบอี้นเล่ ซึ่งตั้งอยู่ในจังหวัดนี้

**การแบ่งเขตการปกครอง**
จังหวัดตองจีประกอบด้วยอำเภอดังนี้
 เป็นส่วนหนึ่งของพื้นที่ปกครองตนเองดะนุ
 เป็นส่วนหนึ่งของพื้นที่ปกครองตนเองปะโอ

**อ้างอิง**
หมวดหมู่:จังหวัดในรัฐฉาน
อัลแบร์ท เจ้าชายที่ 12 แห่งทวร์นและทัคซิส

อัลแบร์ท เจ้าชายที่ 12 แห่งทวร์นและทัคซิส (His Serene Highness Albert, 12th Prince of Thurn and Taxis) ประสูติเมื่อวันที่ 24 มิถุนายน พ.ศ. 2526 ณ รัฐบาวาเรีย ประเทศเยอรมนี เป็นพระโอรสพระองค์เล็กและพระองค์เดียวในโยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส พระองค์ทรงประกอบอาชพเป็นนักแข่งรถ ทั้งยังทรงถูกจัดอันดับให้เป็นมหาเศรษฐีอายุน้อยที่สุดของโลก เมื่อพระบิดาสิ้นพระชนม์ลงใน พ.ศ. 2533 พระองค์จึงดำรงพระอิสริยยศเป็น เจ้าชายที่ 12 แห่งทวร์นและทัคซิส ขณะมีพระชันษาเพียง 8 ปี พระองค์ทรงได้รับพระราชมรดกจำนวน 3 พันล้านดอลลาร์สหรัฐและหนี้สิน 500 ล้านดอลลาร์สหรัฐ ที่พระบิดาทรงสร้างไว้ ซึ่งการที่พระองค์ได้รับมรดกนั้น ศาลต้องพิจารณาถึงสายพระโลหิต ความเกี่ยวข้องของผู้สิ้นพระชนม์และสาเหตุต่าง ๆ จนในปี 2534 พระองค์ได้รับการยืนยันว่า สามารถมีสิทธิในพระราชทรัพย์ของพระบิดาร่วมกับพระเชษฐภคินีทั้ง 2 พระองค์โดยถูกกฎหมาย 
อัลแบร์ททรงจบการศึกษาโรงเรียนมัธยมของพระองค์ในกรุงโรมและแล้วการรับราชการทหารของพระองค์หลังจากที่ทรงศึกษาวิชาเศรษฐศาสตร์และเทววิทยาที่มหาวิทยาลัยเอดินบะระ ในปี 2558 ทรงถูกจัดอันดับที่ 11 ผู้มีชื่อเสียงของโลกโดยนิตยสารฟอบส์

**อาชีพนักแข่งรถ**
อัลแบร์ททรงเป็นที่รู้จักในฐานะนักแข่งรถมากกว่าเจ้าชาย ทรงเป็นนักขับรถแข่งรองแชมป์ (2007/2008) และแชมป์ (2010) ของเยอรมัน GT Championship ADAC GT Masters กับเยอรมันทีมวิศวกรรมไรเตอร์ ทรงเริ่มอาชีพในที่ชุมชนในปี 2552 การแข่งขันในEuropean Rally Championship ตั้งแต่ปี 2559

**อ้างอิง**

**แหล่งข้อมูลอื่น**
  Thurn and Taxis Family Homepage-  Richest Germans: Silver Spoon Baby^-  Homepage of Albert of Thurn und Taxis date=2012-08-29 
หมวดหมู่:ราชวงศ์เยอรมัน
หมวดหมู่:เจ้าชายเยอรมัน
หมวดหมู่:นักแข่งรถชาวเยอรมัน
หมวดหมู่:ราชวงศ์ทวร์นและทัคซิส
หมวดหมู่:บุคคลจากรัฐไบเอิร์น
หมวดหมู่:ศิษย์เก่าจากมหาวิทยาลัยเอดินบะระ
เจ้าหญิงคริสทาแห่งทวร์นและทักซิส

เจ้าหญิงคริสทาแห่งทวร์นและทัคซิส (Her Serene Highness Princess Christa of Thurn and Taxis) ประสูติเมื่อวันที่ 14 ธันวาคม พ.ศ. 2484 ณ รัฐบาเดิน-เวือร์ทเทิมแบร์ค ประเทศเยอรมนี เป็นบุตรีของเอริช ไฮน์เลอ กับอิงเงอบอร์ค ววทซ์เนอร์ 

**เสกสมรส**
คริสทา อิงเงอบอร์ค ทรงเสกสมรสกับเจ้าชายมัคส์แห่งทวร์นและทัคซิส เมื่อวันที่ 14 มีนาคม พ.ศ. 2516 และพิธีทางศาสนาเมื่อวันที่ 15 มีนาคม ปีเดียวกัน รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
#เจ้าชายฮูแบร์ทุส ราฟาเอล
#เจ้าชายฟิลลิพ กาบรีเอล
ภายหลังการเป็นเจ้าหญิงแล้วนั้น ทรงดำรงตำแหน่งประธานกิตติมศักดิ์กาชาดแห่งบาวาเรีย และถือเป็นประธานกิตติมศักดิ์คนแรกของกาชาดบาวาเรียด้วย

**อ้างอิง**
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
หมวดหมู่:เจ้าหญิงทวร์นและทัคซิส
ไฮน์ริช เบิล

ไฮน์ริช เทโอดอร์ เบิล (Heinrich Theodor Böll) เป็นหนึ่งในนักเขียนคนสำคัญของเยอรมนีสมัยหลังสงครามโลกครั้งที่สอง เบิลได้รับรางวัลรางวัลเกออร์ค บืชเนอร์ใน ค.ศ. 1967 และรางวัลโนเบลสาขาวรรณกรรมใน ค.ศ. 1972p=xviii

**อ้างอิง**
หมวดหมู่:นักเขียนชาวเยอรมัน
หมวดหมู่:ชาวเยอรมันผู้ได้รับรางวัลโนเบล
หมวดหมู่:บุคคลจากโคโลญ
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
โพลิติโก

โพลิติโก (italic=yes) หรือรู้จักกันในชื่อเดิมคือ เดอะโพลิติโก เป็นบริษัทข่าวการเมือง ซึ่งตั้งอยู่ในเมืองอาร์ลิงตันเคาน์ตี รัฐเวอร์จิเนีย ซึ่งนำเสนอข่าวด้านการเมืองและนโยบายในสหรัฐและต่างประเทศ โดยเผยแพร่เนื้อหาผ่าน เว็บไซต์ โทรทัศน์ หนังสือพิมพ์ วิทยุและพอดแคสต์ และยังนำเสนอข่าวในวอชิงตัน ดี.ซี. ไม่ว่าจะเป็น รัฐสภาสหรัฐ, การวิ่งเต้น, สื่อ และประธานาธิบดี

**อ้างอิง**

**แหล่งข้อมูลอื่น**
หมวดหมู่:เว็บไซต์การเมืองอเมริกัน
อานโตนอฟ อาน-71

อานโตนอฟ อาน-71
อานโตนอฟ อาน-71 (Антонов Ан-71) เครื่องบินตรวจจับเรดาร์และควบคุมได้ไกล ได้รับการพัฒนาในชื่อของการเปลี่ยนเครื่องบิน๑๒๖ หนึ่งในเครื่องบินตัวอย่างตั้งอยู่ที่พิพิธภัณฑ์การบินเคียฟ 
เครื่องบิน๗๑ถูกสร้างขึ้นใน๑๙๘๐ของขึ้นอยู่กับแสงอนุกรมเครื่องบินขนส่งทางทหาร an-๗๒ผ่านความทันสมัยลึก โดยรวมแล้วสามเครื่องอากาศทดลองของ๗๑ถูกสร้างขึ้นซึ่งผ่านการทดสอบเที่ยวบินตลอดทั้งหมดแต่เครื่องบินไม่ได้รับในการผลิตชุด

**รายละเอียด อานโตนอฟ อาน-71**

**ลักษณะทั่วไป**
right- กเรือ: หก- ความยาว: 23.5 m (77 ft)- ปีกกว้าง: 31.89 m (104 ft 7 in)- ความสูง: 9.20 m (30 ft 1 in)- โรงไฟฟ้า: 1 x ถนน Rybinsk-38A turbojet, 31.9 kN (7,870 lbf)- โรงไฟฟ้า: 2 × ความคืบหน้า D-436K turbofan

**ประสิทธิภาพ**
 ความเร็วสูงสุด: 650 km/h- ความเร็วในการล่องเรือ: 530 km/h

**หมาย เหตุ**
  airwar.ru-  aviamuseum.com.ua

**อ้างอิง**
  12 июля 1985 г. самолет ДРЛО Ан-71 совершил свой первый полет
หมวดหมู่:เครื่องบินอานโตนอฟ
หมวดหมู่:บทความเกี่ยวกับ เทคโนโลยี ที่ยังไม่สมบูรณ์
ดาบปลายปืน

ไฟล์:The_British_Army_in_Britain,_1941_H10633.jpg|thumb|ทหารราบบริติชขณะเข้ารับการฝึกในปี ค.ศ. 1941 ระหว่างสงครามโลกครั้งที่สอง พร้อมดาบปลายปืนทรงดาบยาว (long sword-type) ซึ่งเป็นทรงดาบปลายปืนที่นิยมใช้ในสมัยสงครามโลกครั้งที่หนึ่ง
ดาบปลายปืน (bayonet; จากคำฝรั่งเศส baïonnette) เป็นอาวุธประเภทมีด ดาบ หรือรูปทรงเหล็กแหลมที่ได้รับการออกแบบมาเพื่อให้มันเข้าพอดีกับปลายปากกระบอกปืนเล็กยาว ซึ่งมันจะทำให้ปลายปากกระบอกปืนเล็กยาวเหมือนเป็นปลายหอก ตั้งแต่คริสต์ศตวรรษที่ 17 ถึงสงครามโลกครั้งที่สอง และช่วงสงครามเย็น ถือว่าเป็นอาวุธหลักสำหรับการโจมตีแบบประชิดของทหารราบถึงปัจจุบัน

**อ้างอิง**
หมวดหมู่:อาวุธมีคม
แม่แบบ:ม.จ.ก.ฝ่ายใน

* พ.ศ.  – 80px เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)หมวดหมู่:แม่แบบเครื่องราชอิสริยาภรณ์ไทย
แม่แบบ:น.ร.ฝ่ายใน

* พ.ศ.  – 80px เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎หมวดหมู่:แม่แบบเครื่องราชอิสริยาภรณ์ไทย
แม่แบบ:ว.ภ.

* พ.ศ.  – 80px เครื่องราชอิสริยาภรณ์วัลลภาภรณ์ (ว.ภ.)หมวดหมู่:แม่แบบเครื่องราชอิสริยาภรณ์ไทย
อัลบาญี กออิด อัสซิบซี

มุฮัมมัด อัลบาญี กออิด อัสซิบซี (محمد الباجي قائد السبسي‎; 29 พฤศจิกายน 1926 – 25 กรกฎาคม 2019) เป็นนักการเมืองชาวตูนิเซีย อดีตประธานาธิบดีคนที่ 5 ของตูนิเซีย ก่อนหน้านี้เคยดำรงตำแหน่งเป็นรัฐมนตรีว่าการกระทรวงการต่างประเทศ และนายกรัฐมนตรี
อัสซิบซีเป็นผู้ก่อตั้งพรรคการเมือง Nidaa Tounes ซึ่งชนะการเลือกตั้งรัฐสภาปี 2014 ภายหลังการปฏิวัติตูนิเซียจนเป็นประธานาธิบดีที่ได้รับการเลือกตั้งอย่างเสรีคนแรกของตูนิเซีย

**อ้างอิง**
หมวดหมู่:บุคคลที่เกิดในปี พ.ศ. 2469
หมวดหมู่:บุคคลที่เสียชีวิตในปี พ.ศ. 2562
หมวดหมู่:ประธานาธิบดีตูนิเซีย
หมวดหมู่:นายกรัฐมนตรีตูนิเซีย
อำเภอกะลอ

อำเภอกะลอ (ကလောမြို့နယ်, กะลอ-มโหย่แน; ၸႄႈဝဵင်းၵၢတ်ႇလေႃႉ, แจ้เว้งกาดล้อ) เป็นอำเภอตั้งอยู่ในจังหวัดตองจี รัฐชานของประเทศพม่า คำว่ากาดล้อในภาษาไทใหญ่หมายถึงตลาดเกวียน (กาด หมายถึงตลาด และ ล้อ หมายถึงเกวียน) อำเภอมีเนื้อที่ 1,456 ตารางกิโลเมตร และในปี ค.ศ. 2014 มีประชากร 186,083 คน เมืองหลักของอำเภอคือเมืองกะลอ
อำเภอกะลอมีอาณาเขตติดกับอำเภอปี้นดะยะ และอำเภอยะเซาะทางทิศเหนือ อำเภอตองจีและอำเภอญองชเวทางทิศตะวันออก และอำเภอปีนล่องทางทิศใต้ ส่วนทางทิศตะวันตกติดกับจังหวัดยะแม่ที่นและจังหวัดเมะทีลาของเขตมัณฑะเลย์

**อ้างอิง**
หมวดหมู่:อำเภอในรัฐฉาน
แม่แบบ:ม.จ.ก.ฝ่ายหน้า

* พ.ศ.  – 80px เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)หมวดหมู่:แม่แบบเครื่องราชอิสริยาภรณ์ไทย
แม่แบบ:น.ร.ฝ่ายหน้า

* พ.ศ.  – 80px เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)หมวดหมู่:แม่แบบเครื่องราชอิสริยาภรณ์ไทย
ซะบีด

ซะบีด (زَبِيد) เป็นเมืองที่มีสถาปัตยกรรมทางการทหาร ที่อยู่อาศัย รวมถึงผังเมือง ทำให้เมืองนี้เป็นแหล่งโบราณคดีและประวัติศาสตร์ เป็นอดีตเมืองหลวงของเยเมนในช่วงคริสต์ศตวรรษที่ 13–15 ซะบีดได้ขึ้นทะเบียนเป็นแหล่งมรดกโลกเมื่อ ค.ศ. 1993 และต่อมา ค.ศ. 2000 ซะบีดถูกขึ้นรายชื่อแหล่งมรดกโลกที่กำลังตกอยู่ในภาวะอันตราย

**ภูมิศาสตร์**
ซะบีดมีประชากรประมาณ 52,590 คนที่ชายฝั่งที่ราบทางตะวันตกของประเทศเยเมน

**แหล่งมรดกโลก**
ทางยูเนสโกประกาศให้ซะบีดเป็นแหล่งมรดกโลกตั้งแต่ ค.ศ. 1993 โดยมีมัสยิดใหญ่แห่งซะบีดเป็นสถานที่สำคัญ และสามารถเยี่ยมชมร่องรอยของมหาวิทยาลัยได้
ใน ค.ศ. 2000 ซะบีดถูกจัดให้อยู่ในรายชื่อแหล่งมรดกโลกที่กำลังตกอยู่ในภาวะอันตรายตามคำสั่งของรัฐบาลเยเมน เนื่องจากสถานะของการบำรุงรักษาและการอนุรักษ์ที่ไม่ดี ยูเนสโกรายงานว่า เกือบ "ร้อยละ 40 ของบ้านในเมืองถูกแทนที่ด้วยอาคารคอนกรีต และบ้านหลังอื่นกับตลาดซูกโบราณอยู่ในสภาพเสื่อมโทรม ถ้าเมืองนี้ยังไม่เริ่มรักษามรดกทางวัฒนธรรมภายในสองปี สถานที่นี้อาจสูญเสียสถานะมรดกโลกได้

**อ้างอิง**

**แหล่งข้อมูลอื่น**
 UNESCO World Heritage Site listing- Encyclopædia Britannica, Zabid
หมวดหมู่:แหล่งมรดกโลกที่กำลังตกอยู่ในภาวะอันตราย
หมวดหมู่:เมืองในประเทศเยเมน
หมวดหมู่:สถาปัตยกรรมอาหรับ
แบรซเซอส์

แบรซเซอส์ (Brazzers) เป็นบริษัทผลิตภาพยนตร์ลามกตั้งอยู่ในมอนทรีออล ประเทศแคนาดา โดยมีเครือข่ายออนไลน์ประกอบด้วยเว็บไซต์ลามกฮาร์ดคอร์ 31 เว็บไซต์ คำขวัญของบริษัทฯ คือ "เว็บโป๊เอชดีดีที่สุดของโลก!" ในเดือนตุลาคม 2558 แบรซเซอส์ดอตคอมมีการเข้าชมอยู่อันดับที่ 936

**อ้างอิง**
หมวดหมู่:เว็บไซต์ลามก
หมวดหมู่:บริการรับฝากวีดิทัศน์
พอร์นฮับ

พอร์นฮับ (Pornhub) เป็นเว็บไซต์สื่อลามกและเว็บไซต์สำหรับแชร์วีดิทัศน์ลามก เปิดตัวในมอนทรีออลเมื่อ ค.ศ. 2007 และมีสำนักงานและเซิร์ฟเวอร์อยู่ในลีมาซอล ไซปรัส
ไมนด์กีก เจ้าของเว็บไซต์ลามกหลายแห่ง ซื้อบริษัทพอร์นฮับไปในเดือนมีนาคม ค.ศ. 2010 เว็บไซต์พอร์นฮับเข้าถึงได้ทั่วโลก แต่ถูกบล็อกในบางประเทศ เช่น ฟิลิปปินส์ ปากีสถาน ไทย และอินเดีย และนับแต่เดือนมิถุนายน ค.ศ. 2020 พอร์นฮับเป็นเว็บไซต์ที่มีความเคลื่อนไหวมากเป็นอันดับที่ 10 ในโลก และเป็นเว็บไซต์ลามกที่มีความเคลื่อนไหวมากเป็นอันดับที่ 3 รองจากเอกซ์วิดีโอส์และเอกซ์เอ็นเอกซ์เอกซ์
มีรายงานการลงงานลามกโดยปราศจากความยินยอมของเจ้าตัวไว้ในพอร์นฮับหลายกรณี และบริษัทพอร์นฮับถูกวิพากษ์วิจารณ์ที่จัดการกรณีเหล่านั้นช้าหรือไม่เพียงพอ ซึ่งรวมถึงการรับช่องเกิลส์ดูพอร์นซึ่งเป็นที่สนใจของสาธารณชนเอาไว้ จนมาปิดในปี ค.ศ. 2019 หลังจากถูกคดีค้าประเวณี
ในปี 2563 ทางการไทยสั่งบล็อกเว็บดังกล่าว

**ดูเพิ่ม**
 สื่อลามกทางอินเทอร์เน็ต- เอกซ์เอ็นเอกซ์เอกซ์- เอกซ์วิดีโอส์

**อ้างอิง**
หมวดหมู่:เว็บไซต์ลามก
หมวดหมู่:บริษัทของแคนาดา
หมวดหมู่:บริษัทอินเทอร์เน็ต
หมวดหมู่:บริการวีดิทัศน์ตามคำขอ
หมวดหมู่:บริการรับฝากวีดิทัศน์
เจ้าชายมัคส์ เอมานูเอ็ลแห่งทวร์นและทักซิส (2478 - 2563)

เจ้าชายมัคส์ เอมานูเอ็ลแห่งทวร์นและทัคซิส (Prince Max Emanuel of Thurn and Taxis; ประสูติ 7 กันยายน ค.ศ. 1935) เป็นพระโอรสเพียงพระองค์เดียวใน เจ้าชายราฟาเอล แรนีแยแห่งทวร์นและทัคซิส กับ เจ้าหญิงมาร์กาเร็ตแห่งทวร์นและทัคซิส เป็นพระญาติใน อัลแบร์ท เจ้าชายที่ 12 แห่งทวร์นและทัคซิส ทั้งนี้ เมื่อครั้งยังทรงมีพระชนม์ขีพ ทรงดำรงพระอิสริยยศเป็นรัชทายาทลำดับที่ 1 ในการสืบตำแหน่ง เจ้าชายพระประมุขแห่งทวร์นและทัคซิส

**เสกสมรส**
มัคส์ทรงเสกสมรสครั้งแรกกับ มาเรีย ฟอน โพเช ต่อมาได้หย่ากัน ทรงเสกสมรสอีกครั้งกับคริสทา อิงเงอบอร์ค เมื่อวันที่ 14 มีนาคม ค.ศ. 1973 และพิธีทางศาสนาเมื่อวันที่ 15 มีนาคม ปีเดียวกัน นางคริสทา อิงเงอบอร์ค รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
#เจ้าชายฮูแบร์ทุส ราฟาเอล
#เจ้าชายฟิลลิพ กาบรีเอล

**อ้างอิง**

**แหล่งข้อมูลอื่น**
  A photograph of Max Emanuel (center) with his family
2563
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
มาร์ส 2020

มาร์ส 2020 เป็นภารกิจยานสำรวจดาวอังคาร ซึ่งเป็นส่วนหนึ่งของโครงการสำรวจดาวอังคารของนาซา ซึ่งประกอบไปด้วยยานสำรวจ เพอร์เซเวียแรนส์ และหุ่นยนต์เฮลิคอปเตอร์ร่วมแกน อินเจนูอิตี ภารกิจมาร์ส 2020 ถูกปล่อยจากโลกบนพาหนะส่งแอตลาส 5 ณ เวลา 18:50:01 UTC+7 (11:50:01 UTC) วันที่ 30 กรกฎาคม ค.ศ.2020, และการยืนยันการลงจอดในหลุมอุกกาบาตเจซีโร บนดาวอังคารถูกรับ ณ เวลา 03:55น. วันที่ 19 กุมภาพันธ์ ค.ศ.2021 UTC+7 (20:55น. วันที่ 18 กุมภาพันธ์ ค.ศ. 2021 UTC) ในวันที่ 5 มีนาคม ค.ศ.2021, นาซาตั้งชื่อจุดลงจอดของยานสำรวจว่า จุดลงจอดออกเตเวีย อี บัตเลอร์ สำหรับในวันที่   , เพอร์เซเวียแรนส์ และ อินเจนูอิตี ของบนดาวอังคารมาเป็นเวลา  โซล (รวม 18 วัน; 18).

**อ้างอิง==
รายพระนามและชื่อผู้ได้รับพระราชทาน ว.ม.ล.

เครื่องราชอิสริยาภรณ์วชิรมาลา (The Vajira Mala order) หรือ ตราวชิรมาลา เรียกโดยย่อว่า ว.ม.ล. เป็นเครื่องราชอิสริยาภรณ์อันเป็นบำเหน็จในพระองค์ ที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว เมื่อวันที่ 8 พฤษภาคม พ.ศ. 2454 เพื่อพระราชทานให้แก่ผู้ที่ได้รับราชการสนองพระเดชพระคุณในพระองค์ รัชทายาท และราชตระกูล โดยความจงรักภักดี ที่จะให้เป็นคุณเป็นประโยชน์ เป็นพระเกียรติยศในพระองค์ และราชตระกูล โดยจะพระราชทานให้เฉพาะฝ่ายหน้า เครื่องราชอิสริยาภรณ์วชิรมาลาจัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 36 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว

**รายพระนามและรายชื่อผู้ได้รับพระราชทานเครื่องราชอิสริยาภรณ์วชิรมาลา**

**อ้างอิง**
ดานิ เซบาโยส

ดานิเอล "ดานิ" เซบาโยส เฟร์นันเดซ (Daniel "Dani" Ceballos Fernández; เกิด 7 สิงหาคม ค.ศ. 1996) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้กับเรอัลมาดริด สโมสรในลาลิกา และทีมชาติสเปน
เขาเริ่มต้นอาชีพกับเรอัลเบติส ซึ่งเขาช่วยให้ทีมชนะเลิศเซกุนดาดิบิซิออน ฤดูกาล หลังเขาช่วยให้เบติสอยู่รอดในลาลิกาในสองฤดูกาลถัดมา ในปี ค.ศ. 2017 เขาได้เซ็นสัญญาร่วมทีมเรอัลมาดริด ในปี ค.ศ. 2019 เขายืมตัวไปอาร์เซนอล เป็นเวลาสองปีช่วยให้ทีมชนะเลิศเอฟเอคัพ ในปี ค.ศ. 2020 เขาเป็นส่วนหนึ่งของการคว้าทริปเปิลแชมป์ให้กับเรอัลมาดริดทั้งลาลิกา ยูฟ่าแชมเปียนส์ลีก และซูเปร์โกปาเเอสปัญญา ในฤดูกาล 2021–22

**เกียรติประวัติ**
เรอัลเบติส
*เซกุนดาดิบิซิออน: 2014–15
เรอัลมาดริด
*ลาลิกา: 2021–22
*ซูเปร์โกปาเดเอสปัญญา: 2017,url-status=dead  2021–22
*ยูฟ่าแชมเปียนส์ลีก: 2017–18, 2021–22
*ยูฟ่าซูเปอร์คัพ: 2022
*ฟุตบอลชิงแชมป์สโมสรโลก: 2017, 2018
อาร์เซนอล
*เอฟเอคัพ: 2019–20
สเปน อายุไม่เกิน 19 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015
สเปน อายุไม่เกิน 21 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019; รองชนะเลิศ: 2017
สเปน โอลิมปิก
*โอลิมปิกฤดูร้อน เหรียญเงิน: 2020
Individual
*ทีมยอดเยี่ยมประจำการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017
*นักเตะยอดเยี่ยมประจำการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017

**อ้างอิง**

**แหล่งข้อมูลอื่น**
 โปรไฟล์ที่เว็บไซต์เรอัลมาดริด- โปรไฟล์ที่เว็บไซต์ Beticopedia 
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในลาลิกา
หมวดหมู่:ผู้เล่นเรอัลเบติส
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
โรเวอร์

โรเวอร์สำรวจดาวอังคารสามตัว; โซเจอร์เนอร์ สปิริต และ ออปเพอร์จูนิที 
โรเวอร์ (rover) หรือ แพลเน็ตทรีโรเวอร์ (planetary rover)  คือ อุปกรณ์สำรวจอวกาศภาคพื้น ( planetary surface exploration device) ที่ได้รับการออกแบบให้เคลื่อนตัวบนภาคพื้นดินของดาวเคราะห์หรือวัตถุทางดาราศาสตร์อื่น ๆ โดยมีทั้งโรเวอร์ที่ออกแบบให้สามารถใช้ขนส่งมนุษย์ได้ หรือในบางกรณีก็เป็นหุ่นยนต์อัตโนมัติ 
โรเวอร์โดยทั่วไป มักจะมาถึงพื้นดินของดาวเคราห์ (นอกจากโลก) โดยยานสำรวจอวกาศชนิดลงจอด (lander) และมีภารกิจเพื่อเก็บตัวอย่างชิ้นส่วนฝุ่นหรือหิน ทดสอบ และถ่ายภาพ จัดได้ว่าเป็นอุปกรณ์สำคัญชิ้นหนึ่งในการสำรวจอวกาศ

**อ้างอิง**
หมวดหมู่:ยานอวกาศ
หมวดหมู่:การขนส่ง
หมวดหมู่:พาหนะ
แลนเดอร์ (ยานอวกาศ)

Apollo Lunar Module ในโครงการอพอลโล 16 
แลนเดอร์ (lander) คือยานอวกาศที่ลงจอดยังวัตถุทางดาราศาสตร์ มีลักษณะเป็นยานที่ลงจอดอย่างละมุนละม่อม (soft landing)
ทั้งนี้ หากยานอวกาศดังกล่าวต้องใช้ความเร็วเพื่อให้กระแทกพื้นดินและศึกษาผลจากการกระแทกนั้น จะเรียกยานลำนั้นว่า อิมแพกเตอร์ (impactor)
วัตถุทางดาราศาสตร์ที่มีแลนเดอร์หรืออิมแพกเตอร์ไปเยือนแล้ว ได้แก่ ดวงจันทร์ ดาวพุธ ดาวศุกร์ ดาวอังคาร ไททัน (ดาวบริวารของดาวเสาร์) ดาวเคราะห์น้อย และดาวหาง

**อ้างอิง**
หมวดหมู่:ยานอวกาศ
หมวดหมู่:การขนส่ง
หมวดหมู่:พาหนะ
พริสซิลลา ชาน

พริสซิลลา ชาน (Priscilla Chan; 24 กุมภาพันธ์ ค.ศ. 1985) เป็นกุมารแพทย์และผู้มีจิตการกุศลชาวอเมริกัน เป็นภรรยาของมาร์ก ซักเคอร์เบิร์ก ผู้ก่อตั้งและประธานบริหารเฟซบุ๊ก ทั้งสองก่อตั้งมูลนิธิชานซักเคอร์เบิร์กอินิเชียทีฟ (Chan Zuckerberg Initiative) เมื่อเดือนธันวาคม ค.ศ. 2015 และประกาศว่าจะยกหุ้นของเฟซบุ๊กร้อยละ 99 หรือราว 45,000 ล้านดอลลาร์สหรัฐบริจาคแก่มูลนิธิดังกล่าวเพื่อการกุศล
ชานสำเร็จการศึกษาจากมหาวิทยาลัยฮาร์วาร์ด และสำเร็จการศึกษาวิชาแพทยศาสตร์จากมหาวิทยาลัยแคลิฟอร์เนีย ซานฟรานซิสโก

**ประวัติ**
ชานเกิดเมื่อวันที่ 24 กุมภาพันธ์ ค.ศ. 1985 ณ เมืองเบรนทรี รัฐแมสซาชูเซตส์ แต่ไปเติบโตที่เมืองควินซีซึ่งอยู่ชานเมืองบอสตัน บิดามารดาเป็นชาวฮวา (ชาวเวียดนามเชื้อสายจีน) ซึ่งอพยพออกจากเวียดนามสู่สหรัฐโดยเรือ เธอเติบโตมากับการใช้ภาษาจีนกวางตุ้ง โดยคอยเป็นล่ามแปลภาษาให้กับปู่ย่าตายาย ทั้งนี้ชานมีน้องสาวสองคน เธอสำเร็จการศึกษาภาคบังคับจากโรงเรียนมัธยมศึกษาควินซี เพื่อนร่วมชั้นต่างยกย่องเธอว่าเป็น "นักเรียนอัจฉริยะ" ซักเคอร์เบิร์กเคยประกาศข้อความหน้าเฟซบุ๊ก ระบุว่าชานนับถือศาสนาพุทธ

**การศึกษา**
ชานเข้าศึกษาที่มหาวิทยาลัยฮาร์วาร์ดเมื่อ ค.ศ. 2003 ณ ที่นั่น เธอได้พบกับมาร์ก ซักเคอร์เบิร์กเป็นครั้งแรกก่อนสานสัมพันธ์ต่อกัน เธอสำเร็จการศึกษาศิลปศาสตรบัณฑิตสาขาชีววิทยาและภาษาสเปนใน ค.ศ. 2007 เธอพูดภาษาจีนกวางตุ้ง อังกฤษ และสเปน เธอถือเป็นผู้สำเร็จการศึกษาระดับวิทยาลัยคนแรกของครอบครัว หลังสำเร็จการศึกษา เธอปฏิบัติการสอนวิชาวิทยาศาสตร์ที่โรงเรียนฮาร์เกอร์ซึ่งเป็นโรงเรียนราษฎร์เป็นเวลาหนึ่งปี แล้วจึงศึกษาต่อวิชาแพทยศาสตร์ ณ มหาวิทยาลัยแคลิฟอร์เนีย ซานฟรานซิสโกใน ค.ศ. 2008 เธอยุติการปฏิบัติหน้าที่เป็นแพทย์ประจำบ้านสาขากุมารเวชศาสตร์ช่วงฤดูร้อน ค.ศ. 2015

**ชีวิตส่วนตัว**
ชานสมรสกับมาร์ก ซักเคอร์เบิร์กเมื่อวันที่ 19 พฤษภาคม ค.ศ. 2012 หลังจากวันที่ตลาดหุ้นของเฟซบุ๊กเปิดตัว
31 กรกฎาคม ค.ศ. 2015 ซักเคอร์เบิร์กประกาศว่าเขาและภรรยากำลังให้กำเนิดทารกเพศหญิง และกล่าวว่าการตั้งครรภ์ครั้งนี้มีความเสี่ยงต่อการแท้งต่ำ เพราะก่อนหน้านี้ชานแท้งบุตรมาแล้วสามครั้ง ที่สุดทั้งสองให้กำเนิดบุตรสาวชื่อแม็กซิมา ชาน ซักเคอร์เบิร์กefn-ua|ชื่อเล่น "Max", กวางตุ้งระบบเยล: Chàhn Mìhngyúh, จีนกลาง พินอิน: Chén Míngyǔ, อักษรจีน: 陳明宇.  เกิดวันที่ 1 ธันวาคม ค.ศ. 2015 บุตรสาวคนที่สองเกิดเมื่อวันที่ 28 สิงหาคม ค.ศ. 2017 ทั้งสองเรียกบุตรสาวคนนี้ว่าออกัสต์ ตามชื่อเดือนเกิด และบุตรสาวคนที่สามนามว่าออเรเลีย เกิดเมื่อวันที่ 24 มีนาคม ค.ศ. 2023

**เชิงอรรถ**

**บรรณานุกรม**

**แหล่งข้อมูลอื่น**
 พริสซิลลา ชาน
หมวดหมู่:แพทย์ชาวอเมริกัน
หมวดหมู่:ผู้สัญญาว่าจะให้
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากมหาวิทยาลัยแคลิฟอร์เนีย ซานฟรานซิสโก
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายเวียดนาม
หมวดหมู่:พุทธศาสนิกชนชาวอเมริกัน
แม่แบบ:เครื่องเล่นวิดีโอเกม/doc

แม่แบบนี้ใช้เพื่อแสดงรายชื่อเครื่องเล่นวิดีโอเกมในแต่ละยุคสมัย

**Usage**

**TemplateData**
{
	"description": "แสดงข้อมูลเครื่องเล่นเกม",
	"params": {
		"รุ่นที่": {
			"label": "รุ่นที่",
			"type": "string",
			"required": false,
			"description": "ทั้งหมด, หนึ่ง, สอง, สาม, สี่, ห้า, หก, เจ็ด, แปก, หรืออื่นๆ."
		}
	}
}

**ตัวอย่าง**
  gives:-  gives:-  gives:-  gives:-  gives:-  gives:-  gives:-  gives:-  gives:-  gives:-  gives:-  gives:

**See also**
 เครื่องเกมยุคที่หนึ่ง- เครื่องเกมยุคที่สอง- เครื่องเกมยุคที่สาม- เครื่องเกมยุคที่สี่- เครื่องเกมยุคที่ห้า- เครื่องเกมยุคที่หก- เครื่องเกมยุคที่เจ็ด- เครื่องเกมยุคที่แปด- เครื่องเกมยุคอื่นๆ
ชาวเบงกอล

ชาวเบงกอล (Bengali, Bangalee; বাঙ্গালী/বাঙালি, LL-Q9610 (ben)-Titodutta-বাঙালি.wav) คือกลุ่มชาติพันธุ์อินโด-อารยันกลุ่มหนึ่งที่เป็นชนพื้นเมืองของภูมิภาคเบงกอลในเอเชียใต้ หรือระบุให้แคบลงคือ ส่วนตะวันออกของอนุทวีปอินเดียซึ่งปัจจุบันถูกแบ่งระหว่างประเทศบังกลาเทศกับรัฐเบงกอลตะวันตก, รัฐตริปุระ และบางส่วนของรัฐอัสสัม รัฐเมฆาลัย และรัฐมณีปุระของประเทศอินเดีย ชาวเบงกอลพูดภาษาเบงกอลซึ่งเป็นภาษาหนึ่งในกลุ่มภาษาอินโด-อารยัน
ชาวเบงกอลเป็นกลุ่มชาติพันธุ์ที่ใหญ่เป็นอันดับที่ 3 ของโลก รองจากชาวฮั่นและชาวอาหรับ นอกเหนือจากบังกลาเทศและรัฐเบงกอลตะวันตก, รัฐตริปุระ และหุบเขาพรากในรัฐอัสสัมของอินเดียแล้ว ประชากรชาวเบงกอลส่วนใหญ่ยังอาศัยอยู่ในดินแดนสหภาพหมู่เกาะอันดามันและนิโคบาร์ของอินเดีย เช่นเดียวกับเขตเนินเขาจิตตะกองของบังกลาเทศ (ซึ่งแต่เดิมไม่ถือเป็นส่วนหนึ่งของภูมิภาคเบงกอล) โดยมีประชากรอย่างมีนัยสำคัญในเดลี, รัฐอรุณาจัลประเทศ, รัฐฉัตตีสครห์, รัฐฌารขัณฑ์, รัฐเมฆาลัย, รัฐมิโซรัม, รัฐนาคาแลนด์ และรัฐอุตตราขัณฑ์ของอินเดีย ชาวเบงกอลพลัดถิ่นทั่วโลก (ชาวบังกลาเทศพลัดถิ่นและชาวอินเดียเชื้อสายเบงกอล) มีชุมชนถาวรในปากีสถาน, สหรัฐ, สหราชอาณาจักร, แคนาดา, ตะวันออกกลาง, ญี่ปุ่น, เกาหลีใต้, มาเลเซีย, สิงคโปร์ และอิตาลี
ชาวเบงกอลมีกลุ่มย่อยทางศาสนาที่สำคัญสี่กลุ่ม ได้แก่ ชาวมุสลิมเบงกอล, ชาวฮินดูเบงกอล, ชาวคริสต์เบงกอล และชาวพุทธเบงกอล

**อ้างอิง**

**แหล่งข้อมูลอื่น**
  Bengalis Encyclopædia Britannica entry

หมวดหมู่:วัฒนธรรมเบงกอล
หมวดหมู่:ชาวอินโด-อารยัน
หมวดหมู่:ชาวบังกลาเทศ
เบงกอล
เบงกอล
เบงกอล
เบงกอล
หมวดหมู่:คติรวมหมู่
หมวดหมู่:การกลืนกลายทางวัฒนธรรม
รถถังพิฆาต เอ็ม10

รถถังพิฆาต เอ็ม10 เป็นรถถังพิฆาตสัญชาติอเมริกันในสงครามโลกครั้งที่สอง ภายหลังจากสหรัฐได้เข้าสู่สงครามโลกครั้งที่สองและก่อตั้งกองกำลังรถถังพิฆาต ยานพาหนะที่เหมาะสมนั้นจำเป็นในการติดตั้งให้กับกองพันใหม่ ในเดือนพฤศจิกายน ค.ศ. 1941 กองทัพได้เรียกร้อนยานพาหนะที่ติดตั้งด้วยปืนในป้อมปืนที่สามารถหมุนได้อย่างเต็มที่ ภายหลังจากรุ่นอื่นๆได้ถูกวิจารณ์ว่าเป็นเพราะการออกแบบที่แย่เกินไป รุ่นต้นแบบของเอ็ม10 ได้คิดค้นในปี ค.ศ. 1942  ได้ถูกส่งมอบในเดือนเมษายนของปีนั้น ภายหลังจากได้ทำการเปลี่ยนแปลงลำตัวและป้อมปืนได้อย่างเหมาะสม รุ่นที่ได้รับการดัดแปลงได้ถูกคัดเลือกสำหรับการผลิตในเดือนมิถุนายน ค.ศ. 1942 คือ 3-inch Gun Motor Carriage M10 ได้ถูกติดตั้งด้วยปืนเอ็ม7 ขนาด 3 นิ้ว(76.2 มม)ในป้อมปืนที่สามารถหมุนได้บนฐานรถถังของรถถังเอ็ม4เอ2 เชอร์แมนที่ถูกดัดแปลง ในรูปแบบที่สลับเปลี่ยนกัน, รุ่น M10เอ1 ซึ่งได้ใช้ฐานรถถังของรถถังเอ็ม4เอ3 เชอร์แมนก็ถูกผลิตขึ้น การผลิตทั้งสองรุ่นได้ดำเนินการในเดือนกันยายน ค.ศ. 1942 ถึงเดือนธันวาคม ค.ศ. 1943 และเดือนตุลาคม ค.ศ. 1942 ถึงเดือนพฤศจิกายน ค.ศ. 1943 ตามลำดับ
เอ็ม10 เป็นรถถังพิฆาตสัญชาติอเมริกันที่มีจำนวนมากที่สุดในสงครามโลกครั้งที่สอง มันผสมผสานกับแผ่นเกราะที่บางแต่ลาดเอียงกับกับระบบขับเคลื่อนของเอ็ม4 เชอร์แมนที่มีความน่าเชื่อถือได้และอาวุธต่อต้านรถถังที่มีประสิทธิภาพมากพอสมควรที่ถูกติดตั้งในป้อมปืนแบบเปิดด้านบน แม้ว่ามันจะล้าสมัยในการเผชิญหน้ากับรถถังเยอรมันที่ทรงพลังกว่าอย่างรถถังพันเทอร์ และได้รับการแนะนำประเภทรถถังที่ทรงพลัังกว่าและมีการออกแบบที่ดีกว่ามาทดแทน เอ็ม10 ยังคงประจำการอยู่จนกระทั่งสงครามสิ้นสุดลง  ในช่วงสงครามโลกครั้งที่สอง การใช้งานเป็นหลักของรถถังพิฆาต เอ็ม10 โดยสหรัฐอเมริกา แต่มีจำนวนมากที่มาจากโครงการให้ยืม-เช่าที่ถูกส่งไปยังสหราชอาณาจักรและกองทัพฝรั่งเศสเสรี อีกหลายสิบคันก็ยังถูกส่งไปยังสหภาพโซเวียต หลังสงคราม รถถังเอ็ม10 ได้ถูกส่งมอบที่เป็นส่วนที่เกินของกองทัพ(military surplus)แก่หลายประเทศ เช่น เบลเยียม เดนมาร์ก และเนเธอร์แลนด์ ผ่านทางกฏหมายให้ความช่วยเหลือการป้องกันร่วมกัน(Mutual Defense Assistance Act) หรือได้มาโดยวิธีอื่นๆโดยประเทศ เช่น อิสราเอลและสาธารณรัฐจีน
รถถังเอ็ม10 มักจะถูกเรียกเป็นชื่อเล่นว่า"วูล์ฟเวอรีน" แต่ไม่ทราบที่มาของชื่อเล่นนี้ มันอาจจะเป็นสิ่งประดิษฐ์ในช่วงหลังสงคราม แตกต่างจากยานพาหนะอื่นๆ เช่น เอ็ม4 เชอร์แมน เอ็ม5 สจวต หรือเอ็ม7 พรีสท รถถังเอ็ม 10 ไม่เคยได้รับการตั้งชื่อหรือกล่าวถึงเมื่อถูกใช้งานโดยทหารอเมริกัน พวกเขาเรียกมันเป็นย่อคำว่า "ทีดี" (ชื่อเล่นสำหรับรถถังพิฆาตโดยทั่วไป) เกินกว่าจะมีชื่ออย่างเป็นทางการ

**อ้างอิง**
หมวดหมู่:รถถัง
ชาวบังกลาเทศ

ชาวบังกลาเทศ (বাংলাদেশী; Bangladeshi) เดิมเป็นที่รู้จักกันในชื่อ ชาวเบงกอล (Bangalee) เป็นพลเมืองของประเทศบังกลาเทศ ชื่อ "บังกลาเทศ" ตั้งตามชื่อภูมิภาคประวัติศาสตร์เบงกอลซึ่งประเทศนี้ประกอบเป็นส่วนที่ใหญ่ที่สุดและอยู่ทางด้านตะวันออกสุด สถานภาพพลเมืองบังกลาเทศถือกำเนิดขึ้นใน พ.ศ. 2514 เมื่อผู้มีถิ่นที่อยู่ถาวรของอดีตปากีสถานตะวันออกกลายเป็นพลเมืองของสาธารณรัฐแห่งใหม่ บังกลาเทศเป็นประเทศที่มีประชากรมากที่สุดเป็นอันดับที่ 8 ของโลก ในทางภาษาศาสตร์ชาติพันธุ์ ชาวบังกลาเทศส่วนใหญ่เป็นชาวอินโด-อารยัน พูดภาษาเบงกอล และนับถือศาสนาอิสลาม ประชากรบังกลาเทศอาศัยอยู่หนาแน่นในบริเวณดินดอนสามเหลี่ยมเบงกอลซึ่งมีความอุดมสมบูรณ์และเป็นศูนย์กลางอารยธรรมแบบเมืองและอารยธรรมการเกษตรมานานหลายพันปี พื้นที่สูงของประเทศซึ่งได้แก่เขตเนินเขาจิตตะกองและภาคสิเลฏเป็นที่อยู่อาศัยของชนกลุ่มน้อยเผ่าต่าง ๆ
ชาวมุสลิมเบงกอลเป็นกลุ่มชาติพันธุ์ทางศาสนากลุ่มใหญ่ของบังกลาเทศด้วยจำนวนประชากร 146 ล้านคนซึ่งถือเป็นประชากรส่วนใหญ่ของประเทศ ชาวจิตตะกอง, ชาวรังปุระ และชาวสิเลฏีเป็นประชากรส่วนใหญ่ในภาคจิตตะกอง, ภาครังปุระ และภาคสิเลฏตามลำดับ ชนกลุ่มน้อยชาวฮินดูเบงกอลในบังกลาเทศมีจำนวนมากกว่า 16,238,167 คนซึ่งคิดเป็นร้อยละ 12.07 ของประชากรทั้งหมดในประเทศ ชาวมุสลิมที่ไม่ใช่ชาวเบงกอลเป็นชุมชนผู้ย้ายถิ่นเข้าที่ใหญ่ที่สุด ในขณะที่ชาวจักมาซึ่งเป็นชนกลุ่มทิเบต-พม่า (แต่พูดภาษาจักมาซึ่งเป็นภาษากลุ่มอินโด-อารยัน) เป็นกลุ่มชาติพันธุ์พื้นเมืองที่ใหญ่ที่สุดรองจากชาวเบงกอลซึ่งเป็นชนกลุ่มอินโด-อารยัน ชาวสานถาลซึ่งเป็นชนกลุ่มออสโตรเอเชียติกเป็นชนเผ่าพื้นเมืองกลุ่มใหญ่ที่สุด
ชาวบังกลาเทศพลัดถิ่นอาศัยอยู่หนาแน่นในตะวันออกกลาง, อเมริกาเหนือ และสหราชอาณาจักร ชาวบังกลาเทศหลายแสนคนผู้ไม่มีถิ่นที่อยู่ในประเทศมีสถานภาพพลเมืองสองสัญชาติในประเทศเครือจักรภพอย่างสหราชอาณาจักรและแคนาดา

**อ้างอิง**

หมวดหมู่:กลุ่มชาติพันธุ์ในประเทศบังกลาเทศ
ซูมา (วิดีโอเกม)

ซูมา (Zuma) เป็นเกมจับคู่ที่เผยแพร่โดยป็อปแคปเกมส์. ซึ่งสามารถเล่นได้บนพีดีเอ, โทรศัพท์ และไอพอด ส่วนรุ่น ซูมาดีลักซ์ มีให้เล่นในไมโครซอฟท์ วินโดวส์, แมคโอเอส, เอกซ์บอกซ์ 360 และเพลย์สเตชัน 3
ซูมาได้รับรางวัล "เกมประจำปี" (Game of the Year award) โดย RealArcade ในปี ค.ศ. 2004

**วิธีเล่น**
เป้าหมายหลักของเกมนี้คือ ทำลายลูกบอลในหน้าจอให้หมด ก่อนที่มันจะเคลื่อนไปถึงหัวกะโหลกสีเหลือง ถ้าลูกบอลเข้าไปในหัวกะโหลกแล้ว ผู้เล่นจะเสียชีวิตไปหนึ่งดวง เพื่อจะหยุดลูกบอลเหล่านี้ ผู้เล่นต้องยิงบอลจากปากของรูปปั้นกบไปโดนลูกที่มีสีเดียวกันเพื่อทำลายลูกบอล. ผู้เล่นจะชนะด่านนี้ถ้าผู้เล่นเติมบาร์ให้เต็มและทำลายลูกบอลให้หมดไปจากหน้าจอ

**โหมดผจญภัย**
เป็นโหมดปกติที่เริ่มด้วยชีวิตสามดวง โดยจะเพิ่มหนึ่งชีวิตถ้าเก็บคะแนนครบ 50,000 คะแนน. ถ้าผู้เล่นชนะก่อนถึงเวลาที่กำหนด ผู้เล่นจะได้รับคะแนนพิเศษ

**โหมดฝ่าฟัน (Gauntlet mode)**
เป็นโหมดที่ผู้เล่นสามารถเลือกด่านที่ผู้เล่นผ่านในโหมดผจญภัยมาแล้ว โดยมีทั้งโหมดฝึกสอน และโหมดเอาตัวรอด ซึ่งมีระดับดังนี้: กระต่าย, เหยี่ยว, จากัวร์ และเทพสุริยะ

**การตอบรับ**
บรรณาธิการจาก Computer Gaming World ได้ให้เกม ซูมาดีลักซ์ เข้าชิงรายการ "Arcade Classic of the Year" ในปีค.ศ.2004 แต่แพ้ให้กับเกม ซิดไมเออส์ไพเรตส์!. และบรรณาธิการจาก Computer Gaming World ได้ให้เกม ซูมา เข้าชิงรายการ "Puzzle Game of the Year" ในปีค.ศ.2003 ซึ่งแพ้ให้กับ บุ๊กวอร์ม

**สิ่งสืบทอด**
ซูมาส์ รีเวนจ์! เป็นเกมภาคต่อของซูมาที่เผยแพร่ในวันที่ 15 กันยายน ค.ศ.2009 สำหรับวินโดวส์และแม็ค และเกม ซูมาบลิสต์ ที่เผยแพร่ในเฟซบุ๊กในวันที่ 14 ธันวาคม ค.ศ.2010

**ดูเพิ่ม**
 ลักซอร์- ทัมเบิลบักส์

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับไอพอด
หมวดหมู่:เกมสำหรับแมคโอเอส
หมวดหมู่:เกมสำหรับโทรศัพท์
หมวดหมู่:เกมสำหรับไอโอเอส
หมวดหมู่:เกมสำหรับเอกซ์บอกซ์ไลฟ์
หมวดหมู่:เกมสำหรับปาล์มโอเอส
หมวดหมู่:เกมสำหรับเพลย์สเตชัน 3
หมวดหมู่:ป็อปแคปเกมส์
หมวดหมู่:แฟรนชายส์ของอิเล็คโทรนิคอาร์ต
หมวดหมู่:เกมปริศนา
หมวดหมู่:เกมที่ผลิตในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับวินโดวส์โมบายล์
หมวดหมู่:เกมสำหรับเอกซ์บอกซ์ 360 ไลฟ์
หมวดหมู่:เกมสำหรับเพลย์สเตชัน 2
เซเปียนส์ ประวัติย่อมนุษยชาติ

เซเปียนส์ ประวัติย่อมนุษยชาติ (Sapiens: A Brief History of Humankind) เป็นหนังสือของผู้เขียนคือยูวัล โนอาห์ แฮรารี ตีพิมพ์ครั้งแรกในประเทศอิสราเอลเป็นภาษาฮิบรูเมื่อ ค.ศ. 2011 ฉบับภาษาอังกฤษเมื่อ ค.ศ. 2014 และฉบับภาษาไทยโดยสำนักพิมพ์ยิปซีเมื่อ ค.ศ. 2018 ในเล่มได้สำรวจประวัติศาสตร์ของมนุษยชาติตั้งแต่การวิวัฒนาการของมนุษย์โบราณหลาย ๆ สปีชีส์ในยุคหินไปจนถึงการพัฒนาของมนุษย์โฮโมเซเปียนส์จนถึงศตวรรษที่ 21

**อ้างอิง**

**แหล่งข้อมูลอื่น**
  Yuval Harari interviewed by Alan Philps about his book, The World Today, September 2015, Volume 71, Number 5.- Bill Gates.  How Did Humans Get Smart?, Gates Notes, May 17, 2016.- Dirk Lindebaum.  Sapiens: A brief history of humankind (Book Review), Management Learning, 46 (5) 2015, pp. 636–638. 10.1177/1350507615602981
หมวดหมู่:หนังสือประวัติศาสตร์
หมวดหมู่:หนังสือมานุษยวิทยา
หมวดหมู่:ผลงานในปี พ.ศ. 2554
วิกิพีเดีย:เสนอบทความคัดสรร/เอจออฟเอ็มไพร์ส

=== เอจออฟเอ็มไพร์ส**
 เสนอชื่อโดย Wedjet (คุย)
สนับสนุน 
#  --Tvcccp  (cn:Yesona)  (Talk)  11:07, 28 กรกฎาคม 2562 (ICT)
#  --เอ็ดมัน ^_^ (ສົນທະນາ) 23:34, 28 กรกฎาคม 2562 (+07)
คัดค้าน
#
#
เสนอแนะการปรับปรุง
#ลำดับเวลาปีที่วางขาย ควรปรับให้เป็น พ.ศ. ให้เหมือนส่วนอื่น --เอ็ดมัน ^_^ (ສົນທະນາ) 16:22, 28 กรกฎาคม 2562 (+07)
#:  --Wedjet (คุย) 21:38, 28 กรกฎาคม 2562 (ICT)
#บางหัวข้ออย่าง เอจออฟเอ็มไพร์ส 3 การตอบรับและมรดก มีลิงค์น้อยมากเลยครับ --เอ็ดมัน ^_^ (ສົນທະນາ) 16:22, 28 กรกฎาคม 2562 (+07)
#: ที่ว่าลิงก์น้อยเข้ากับเกณฑ์ข้อไหนครับ WP:FA? --Wedjet (คุย) 16:28, 28 กรกฎาคม 2562 (ICT)
#:: WP:LINK การสร้างลิงก์มากเกินไปและน้อยเกินไป --เอ็ดมัน ^_^ (ສົນທະນາ) 23:02, 28 กรกฎาคม 2562 (+07)
#::: WP:LINK ไม่ใช่เกณฑ์การพิจารณาบทความนะครับ (แต่จะบอกผมให้ใส่ลิงก์ตรงไหนก็บอกได้แล้วกัน) --Wedjet (คุย) 23:07, 28 กรกฎาคม 2562 (ICT)
#:::: ผมไม่ได้ซีเรียสถึงขนาดว่าควรต้องมีลิงค์ไหนบ้างหรอกครับ แต่เห็นว่าเนื้ออาจจะเข้าใจยาก หากมีลิงค์ให้เข้าไปอ่านเพิ่มเติมก็จะดีขึ้น --เอ็ดมัน ^_^ (ສົນທະນາ) 23:32, 28 กรกฎาคม 2562 (+07)
แม่แบบ:Vertical header/doc

This is a template that helps create vertically-oriented column headers in tables. It even works for sortable columns.
Although this template was made with table headers in mind, it can work with regular cells as well.
If the header cells have other attributes, for example colspan or rowspan, there must be no vertical bar | between the attributes and the template call.

**Parameter list**
 1 — The desired text; can contain wikilinks (). You can escape the equals sign either by using 1== or by explicitly mentioning the |1= parameter.- nb — Give any non-empty value in order to apply a nobold template to the text.- va — Vertical alignment (bottom, top, middle). Default is bottom.- stp — Give any non-empty value in order to apply a top padding to the cell (useful if the header is bottom-aligned; required for sortable columns).- mw — Manual width; override the default value, which was automatically generated based on the number of line breaks (you can use ,  or any other combination).- style — Additional styles for the  containing the rotated text. May contain double quotes.- cellstyle — Additional styles for the entire cell. May contain double quotes. Use this instead of the cell's style attribute. Use background-color instead of background if you need it for the header of a sortable column.

**Examples**
  — basic example-  — produces an explicitly sortable, no-bold, sortable header -  — produces an unsortable, top-aligned table header-  — produces an unsortable header spanning two columns, with a gold background; use no vertical bar after colspan
You can also use the  shorthand.
An example below (from Help:Sorting) with headers that span rows or columns (using rowspan and colspan). Note that there is no vertical bar | between rowspan=2 and
พระเจ้ามีชูแห่งชิลลา

พระเจ้ามีชูแห่งชิลลา เป็นกษัตริย์ลำดับที่ 13 แห่ง อาณาจักรชิลลา (284) พระองค์เป็นกษัตริย์พระองค์แรกจากสกุลคิมที่ได้ประทับบนบัลลังก์ชิลลา ราชสกุลนี้จะได้ครองบัลลังก์มากที่สุดในประวัติศาสตร์ชิลลา พระองค์เป็นบุตรชายของ คิมกูโด ชนชั้นนำในชิลลา และเป็นทายาทรุ่นที่ 6 ของผู้ก่อตั้งตระกูล คิมอัลจี
ระหว่างรัชสมัยของพระเจ้ามีชู ซัมกุก ซากี บันทึกไว้ว่ามีการโจมตีหลายครั้งจากแพ็กเจ และไม่ได้กล่าวถึงการติดต่อกับรัฐใกล้เคียงอื่น ๆ 
หลุมพระศพของพระเจ้ามีชูตั้งอยู่ใจกลางเมืองคย็องจูทุกวันนี้ มีตำนานต่าง ๆ มากมายเกี่ยวกับเนินฝังพระศพแห่งนี้ ซึ่งรู้จักในชื่อ จุกจังนึง (Jukjangneung)

**ความสำเร็จ**
แม้ว่าบันทึกในรัชสมัยของพระองค์จะไม่สมบูรณ์ ดูเหมือนว่าพระองค์จะมีความสนพระทัยในด้านการเกษตร ใน ค.ศ. 264 พระองค์เสด็จเยี่ยมชาวนาให้กำลังใจพวกเขาในช่วงการขาดแคลนอาหารอย่างหนัก ใน ค.ศ. 268 เรื่องถูกส่งโดยพระเจ้ามีชูเพื่อรับฟังข้อกังวลของราษฎร
นอกจากนี้พระองค์ค่อนข้างเห็นพระทัยในการที่พระองค์ปฏิเสธความต้องการของการสร้างพระราชวังขึ้นใหม่ด้วยเหตุผลที่ว่าผู้คนไม่ควรทำงานมากเกินไป

**อ้างอิง**
หมวดหมู่:พระมหากษัตริย์เกาหลี
เจ้าชายราฟาเอล ไรเนอร์แห่งทวร์นและทัคซิส

เจ้าชายราฟาเอล ไรเนอร์แห่งทวร์นและทัคซิส (Prince Raphael Rainer of Thurn and Taxis) ประสูติเมื่อวันที่ 30 พฤษภาคม 2449 ณ เรเกินส์บวร์ค เป็นพระโอรสลำดับที่ 7 และพระองค์ที่ 6 ในอัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์เกรเธอ คลิเมนไทน์แห่งออสเตรีย ทรงมีศักดิ์เป็นพระอัยกา (ปู่) ในอัลแบร์ท เจ้าชายที่ 12 แห่งทวร์นและทัคซิส ทั้งนี้ยังทรงเป็นสมาชิกของคณะเบเนดิกติน ทรงได้รับการศึกษาด้านมนุษยนิยมจากอาจารย์ส่วนพระองค์

**เสกสมรส**
เจ้าชายราฟาเอล ไรเนอร์แห่งทวร์นและทัคซิส ทรงเสกสมรสกับเจ้าหญิงมาร์กาเร็ตแห่งทวร์นและทัคซิส เมื่อวันที่ 24 พฤษภาคม 2475 มีพระโอรสร่วมกันเพียงพระองค์เดียว
#เจ้าชายมัคส์ เอมานูเอ็ลแห่งทวร์นและทักซิส (ประสูติ ค.ศ. 1935)
เจ้าชายราฟาเอล ไรเนอร์แห่งทวร์นและทัคซิส สิ้นพระชนม์ลงเมื่อวันที่ 8 มิถุนายน 2536 ณ ชวังเกา สิริพระชันษา 87 ปี

**อ้างอิง**

**แหล่งข้อมูลอื่น**
  A photograph of Prince Raphael Rainer date=2016-03-04 
2536
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
อาระเบียนเมจิก

อาระเบียนเมจิก (アラビアンマジック; italic=yes) เป็นเกมตู้แนวสับและเฉือนเลื่อนฉากแนวนอนที่ได้รับการพัฒนาและวางจำหน่ายโดยไทโทในปี ค.ศ. 1992 เกมนี้ยังได้รับการเปิดตัวมาพร้อมกับไทโทเลเจนส์ 2 สำหรับระบบพีซี, เพลย์สเตชัน 2 และเอ็กซ์บ็อกซ์

**รูปแบบการเล่น**
ภาพจับหน้าจอของรูปแบบการเล่น
อาระเบียเมจิกมีเจ็ดด่านที่แตกต่างกัน โดยแต่ละด่านมีผู้พิทักษ์ที่ทรงพลังรอผู้เล่นในตอนท้ายของแต่ละด่าน ผู้พิทักษ์แต่ละรายที่พ่ายแพ้ไปแล้วครั้งหนึ่ง จะทำอัญมณีตกไว้ซึ่งเป็นส่วนหนึ่งของอัญมณีเจ็ดสี ผู้พิทักษ์ที่พ่ายแพ้ไปแล้วครั้งหนึ่ง จะเข้าร่วมวงกับผู้เล่น และกลายเป็นวิญญาณที่ผู้เล่นสามารถเรียกใช้ด้วยปุ่มเดียวกันกับที่เรียกใช้จินนี่
แต่ละด่านจะเกลื่อนไปด้วยแจกันและหีบไม้ เมื่อแตกแล้ว จะเผยไอเทมสมบัติและพาวเวอร์-อัพ เกมดังกล่าวมีองค์ประกอบอาร์พีจีเล็กน้อยในสถิติ เช่นว่าชีวิต สามารถทำให้คืนชีพได้ ผู้เล่นสี่ตัวละครมีความสามารถในการเรียกจินนี่ขนาดใหญ่ ซึ่งจินนี่อยู่บนหน้าจอเพียงครู่เดียว แต่สามารถควบคุมทางอ้อมเพื่อโจมตีศัตรูด้วยการโจมตีที่ทรงพลัง

**เรื่องย่อ**
เกมดังกล่าวมีฉากอยู่ในโลกแห่งเทพนิยายของอาหรับราตรี เมื่อไม่นานมานี้ พ่อมดผู้ชั่วร้ายได้เข้ามาในราชอาณาจักรอันสงบสุขของชะฮารียาร์ด เพื่อที่จะช่วยกษัตริย์ซึ่งถูกเวทมนตร์เสกพระวรกายเป็นวานร กลุ่มวีรบุรุษจึงต้องออกค้นหาอัญมณีเจ็ดสีและปลดแอกคาถาชั่วร้าย อย่างไรก็ตาม ได้มีเหล่าอสุรกายที่น่าเกรงขามกำลังซุ่มซ่อนอยู่ตามเส้นทาง
เจ้าชายรอซีด, เจ้าหญิงลิซา, ซินแบด และอัฟชาล ซึ่งอาวุธของแต่ละคนมีเวทมนตร์และพลังพิเศษของตนเอง ได้ออกเดินทางเพื่อแสวงหาอัญมณีเจ็ดสี มีฉากต่อสู้สุดระทึก, การต่อสู้ด้วยดาบอย่างชำนาญ และ "ตะเกียงวิเศษ" ที่ทำให้ศัตรูทั้งหมดล้มลงในการโจมตีเพียงครั้งเดียวรอผู้เล่นอยู่ การผจญภัยของพวกเขาเพื่อคืนความสงบสุขสู่อาณาจักรได้เริ่มขึ้นแล้วในตอนนี้ เกมดังกล่าวจะสิ้นสุดลงเมื่อผู้เล่นเอาอัญมณีเจ็ดสีกลับคืน, ช่วยกษัตริย์ (ทำให้พระองค์กลับคืนเป็นมนุษย์) และคืนความสงบสุขให้แก่ชะฮารียาร์ด

**ตัวละคร**
ผู้เล่นแต่ละคนสามารถเลือกจากตัวละครที่โดดเด่นสี่ตัว:- เจ้าชายรอซีด - พระเอกผู้กวัดแกว่งดาบ เป็นตัวละครทักษะดีรอบด้าน ซึ่งมีความเร็วยอดเยี่ยมและการโจมตีที่รวดเร็ว- เจ้าหญิงลิซา - เธอใช้ผ้าพันคอวิเศษได้อย่างยอดเยี่ยม ด้วยการโจมตีทางเวทมนตร์ และยังมีท่าหมุนพิเศษ ซึ่งปฏิบัติการโดยแตะไปข้างหน้าสองครั้ง เธอเป็นตัวละครที่รวดเร็ว แต่อ่อนในทางป้องกัน- ซินแบด - เป็นตัวละครที่ทรงพลัง กับการโจมตีด้วยดาบเพลิงที่มีประโยชน์มาก ซึ่งทำได้โดยกดปุ่มโจมตีค้างไว้แล้วปล่อย- อัฟชาล - เหมือนกับลิซาอย่างมาก อัฟชาลสามารถใช้อาวุธลูกตุ้มของเขาได้อย่างยอดเยี่ยมและยังมีการโจมตีแบบหมุนที่คล้ายกันในลักษณะเดียวกัน เขามีระดับการป้องกันสูง แต่อ่อนในด้านความเร็ว

**การตอบรับ**
ในประเทศญี่ปุ่น เกมแมชชีนได้จัดอันดับอาระเบียนเมจิกในฉบับวันที่ 1 พฤศจิกายน ค.ศ. 1992 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี

**ดูเพิ่ม**
 อาระเบียนไฟต์

**อ้างอิง**

**แหล่งข้อมูลอื่น**
  Arabian Magic at Arcade History- id=6901
หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:วิดีโอเกมอาร์เคด
หมวดหมู่:วิดีโอเกมแฟนตาซี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมแบบร่วมมือกัน